Foto: FAH



PREDSJEDNICA Republike Kolinda Grabar-Kitarović dala je u srijedu navečer mandat za sastavljanje Vlade Tihomiru Oreškoviću, kojeg je predložila HDZ-ova Domovljubna koalicija i Most, i koji joj je dokazao da ima potporu 78 izabranih saborskih zastupnika, a za 28. prosinca sazvala je konstituirajuću sjednicu Hrvatskoga sabora.



"Gospođo predsjednice, slobodan sam Vam i sada pred medijima predočiti 78 potpisa izabranih zastupnika u Hrvatskom saboru, čije povjerenje uživam", rekao je Orešković predajući potpise predsjednici Grabar Kitarović.



Pozvao je parlamentarnu većinu, ali i oporbu, da ga u tome podrže.

"Svi smo mi ovdje da služimo hrvatskim građevinama"



"Znam da danas hrvatski mandatar nema 100 dana, ali to ni ne tražim. Svi smo mi ovdje da služimo hrvatskim građevinama i jedini nam je cilj da zajedno radimo tako da je sutra bolje nego danas", poručio je Orešković.



Novi mandatar Vlade Tihomir Orešković na Pantovčak je došao u pratnji čelnih ljudi HDZ-ove Domoljubne koalicije te Mosta čiji su izabrani zastupnici svojim potpisima potvrdili da mu daju potporu za sastavljanje Vlade.



Mandat za sastavljanje Vlade Orešković je dobio 46 dana nakon održavanja parlamentarnih izbora, 8. studenoga.

Tijek konzultacija:



18:35 Nakon sat vremena konzultacija novinarima su se objavili Kolinda i Tihomir Orešković

"Slobodan sam pred medijima 78 potpisa izabranih zastupnika u Hrvatskom saboru", obratio se Orešković predsjednici.



"Dovršila sam peti i posljednji krug konzultacija. Na samom kraju ovog procesa gospodin Tihomir Orešković uvjerio me kako uživa podršku 78 zastupnika Hrvatskog sabora. Stoga mu povjeravam mandat za sastavljanje vlade", rekla je Kolinda sazvavši sjednicu Sabora u ponedjeljak.



"Uložit ću sve svoje znanje i trud da formiramo kvalitetnu Vladu. Pozivam parlamentarnu većinu i opoziciju da nam se pridruži. Nemam sto dana, a to niti ne tražim", rekao je Orešković.

Poruka novog mandatara http://bit.ly/1OagaAP Posted by HRT Vijesti on Wednesday, December 23, 2015

17:40 Na Pantovčak su stigli Karamarko, Petrov i Tihomir Orešković, kao i ostali predstavnici Domoljubne koalicije i MOST-a.

17:20 Novinarima se nakon konzultacija obratila Vesna Pusić.

"Ne znam je li ovo kraj, za sada nitko nije pokazao 76 potpisa. Jučer je jedini znak bio da su došli zajedno, ali potpise nisu imali, svatko je imao potpise za sebe. Ustav je jasan, ukoliko se pojavi netko za 76 potpisa i mandatarom, predsjednica toj osobi mora dati mandat. Naš je stav da bi nakon ove jedne nedopustive situacije Hrvatska trebala ići na nove izbore. Tko god sastavi parlamentarnu većinu na ovakav način imat će velikih poteškoća", rekla je Pusić.



"Ako imaju potpise onda će taj gospodin dobiti mandat. To trebaju biti potpisi za osobu koja je predložena za mandatara, ne mogu biti potpisi za Karamarka ili Petrova. Moraju biti potpisi za mandatara. Predsjednica očekuje minimum 76 potpisa za jednu osobu koja se predlaže za mandatara, ako ne izbori", objasnila je Pusić.

17:40 Tihomir Orešković stigao je na Pantovčak u pratnji Petrova i Karamarka. U ovim trenucima traje sastanak sa Kolindom na kojem bi Orešković trebao dati potpise podrške za mandatara. Nakon sastanka očekuje se predsjedničino obraćanje javnosti.

17:00 HDZ će Mostom i njihovim zajedničkim kandidatom Tihomirom Oreškovićem doći na sastanak kod predsjednice Kolinde Grabar Kitarović u 17.30 sati te će joj donijeti 78 prikupljenih potpisa

16:35 Premijer Zoran Milanović ipak neće doći na konzultacije, već će umjesto njega ići Vesna Pusić.

Tekst se nastavlja ispod oglasa

16:30 Gordana Rusak kazala je nakon konzultacija: ''Nitko nas nije kontaktirao, ne možemo bjanko dati potpise. Iz medija smo vidjeli ime Tihomira Oreškovića", dok je Irena Petrijevčanin Vuksanović kazala kako će HRID biti u opoziciji.

16:20 "Dao sam potporu novom mandataru, ne znam kako se zove, mislim da se zove Orešković", rekao je Bandić nakon konzultacija okupljenim novinarima pa dodao kako se "čovjek ne smije ni šaliti".



"Ja se malo šalim, a vi zamjerite", izvlačio se Bandić. "Nećemo se vrijeđati, vi izgledate prekrasno", rekao je Bandić prisutnoj novinarki.



"Mislim da će čovjek zajedno sa timom ljudi napraviti nešto za ovu zemlju. Dao Bog da konačno krenemo raditi. Moja odluka je takva da idemo zasukati rukave i raditi. Molim vas, nemojte sve smatrati ozbiljnim što gospodin Čačić govori", rekao je Bandić komentiravši Čačićevu izjavu da Orešković nema politički legitimitet.



Bandić je rekao da nije imao uvjeta, da je njegov jedini uvjet bolji život. Ipak, tvrdi da nije dao bianco potpis.



"Nema uvjeta, uvjet je samo da se bolje živi. Nisam dao bianco potpis bez imena mandatara. Ja sam znao malo prije vas tko će biti premijer", rekao je.

16:18 Petoro zastupnika nacionalnih manjina po završetku petog kruga konzultacija na Pantovčaku izjasnilo se u srijedu poslijepodne da još uvijek nemaju stajalište hoće li podržati mandatara Vlade kojega bi tijekom poslijepodneva predsjednici Republike Kolindi Grabar-Kitarović trebali predstaviti Most i Domoljubna koalicija.



Kad bude poznato tko će biti mandatar, očekuju da će s njim razgovarati i čuti njegova stajališta kad je riječ o pravima i stajalištima nacionalnih manjina.



Kod hrvatske predsjednice zajedno su bili SDSS-ovci Mile Horvat i Milorad Pupovac, zastupnik talijanske nacionalne manjine Furio Radin, romske Veljko Kajatazi, mađarske Šandor Juhas, te češke i slovačke nacionalne manjine Vladimir Bilek.



U medijima se kao mandatar spominje bivši predsjednik Uprave Plive, Tihomir Orešković, no zastupnici manjina to nisu htjeli potvrditi već su istakli da je najavažnije i u interesu političke stabilnosti otvoriti prostor za razgovor.



"U ovom trenutku ne bismo mogli imati stajalište. Ne poznamo ga, prvi put čujemo za to ime, razgovarat ćemo, vidjeti hoće li se nešto do 18 sati promijeniti", rekao je Radin te dodao da zajedničkim dolaskom pokazuju da imaju usuglašen pristup.



"Najprije želimo vidjeti ima li mandatara, onda ga upoznati, razgovarati i donijeti onda odluku. U ovom trenutku nemamo stajalište", ponovio je.



Pupovac je istaknuo važnost političke stabilnosti države te naglasio da se manjinci najprije trebaju upoznati s mandatarom. "Želimo se upoznati što bi takva odluka značila za zemlju, Vladu i za manjine i kad na to dobijemo dogovor, onda ćemo znati što će biti naša odluka", rekao je Pupovac.



Novinare je zanimalo kako gledaju na to da se mandatara izabralo "unutar 24 sata", a Pupovac i Radin bili su kritični prema cjelokupnom procesu pregovora i stvaranja saborske većine. "Politički prostor je jako kontaminiran dosadašnjim procesom. Ovo nije pregovaranje, ovo je jedinstveno u povijesti usuglašavanja, ne samo u Hrvatskoj. Ova vrsta nedosljednosti koju smo mogli vidjeti je jedinstvena u povijesti procesa konstituiranja većine", kazao je Pupovac.



Upozorava da to manjince dovodi u vrlo zahtjevnu situaciju "kad je posrijedi izbor i odlučivanje. "A, s druge strane, i predsjednicu Republike, jer riječ je o iznimno važnom pitanju osiguravanja stabilnosti", rekao je te ocijenio da takva situacija, nažalost, ne jamči partnerstvo koje može ostvariti stabilnost.



"Procedura je anomalna, drukčija od svih procedura s kojima smo se dosad upoznali u Hrvatskoj, a vjerojatno drukčija i od procedura u EU. Previše je promjena i u takvoj vrsti meteža teško želimo sudjelovati. Moramo, jer želimo stabilnost zemlje, ali dajte nam da malo dišemo", rekao je, pak, Radin.



Potvrdio je i da su zastupnica albanske nacionalne manjine Ermina Lekaj Prljaskaj te bivši SDSS-ovac Mirko Rašković svoje potpise potpore dali Domoljubnoj koaliciji.

15:35 "Mi smo otvoreni za razgovor u svakoj mogućoj formi. Ako budemo u oporbi bit ćemo konstruktivna oporba, ako budemo u Vladi, bit ćemo u vladi, naše pozicije su jasne.", rekao je Čačić. "Treba vidjeti kojih je to ključnih pet reformskih poteza, i tada bih mogao reći koji bi bili uvjeti da podržimo Karamarka. Sve ono što je pisalo u našem programu, pisalo je u programu MOST-a, ne ulazim u razloge zašto je to tako, tko je to pisao. Ako Vlada pruži argumentaciju da će se stvari kretati u tom smjeru, dapače", odgovorio je novinarima Čačić.

"Javno je objavljeno ime mandatara, pa smo razgovarali o direktoru Plive. Poznajem ga, Surađivali smo na izgradnji nove tvornice, kvalitetno je radio..." rekao je. "Nema političko iskustvo, ali je iskusan menadžer. Sigurno će ovisiti o političkim opcijama koje ga podržavaju. Meni uopće nije sporno to što nije stranački kandidat. Da je mene netko pitao, a nije, ja bih istaknuo Mudrinića", kazao je Čačić.

"Gospodarstvo je važna stvar, ali nije sve, premijer je puno šira dimenzija. Zato tim koji će okupiti oko sebe je zahtjevan projekt, taj tim mu mora dati političku snagu. Puno toga premijer u ime Hrvatske mora odraditi. U političkom segmentu sigurno će ovisiti o političkim odlukama koalicije koja ga podržava", rekao je Čačić

15:25 Zoran Milanovć na Pantovčak bi trebao doći u 17 sati, a dolazak Bože Petrova i Tomislava Karamarka očekuje se pola sata kasnije. Mirko Rašković, Stipe Petrina, Ivan Sinčić, Dragan Vulin i Drago Prgomet neće doći, a predsjednica bi telefonski trebala razgovarati s Erminom Lekaj Prsljeskaj i Borisom Miletićem.

15:05 "Mnogi su se čuli sa svima, ali potpisa nema", odgovorio je Radin na pitanje o tome jesu li manjine dale potpise HDZ-ovoj koaliciji.

15:01 "Izbori su sigurno jedno rješenje. Ne poznajemo novog mandatara, on je možda najbolja osoba na svijetu, vidjet ćemo", kaže Radin.



"Prostor politički je kontaminiran. Ovo je jedinstveno u povijesti Hrvatske, ova vrsta nedosljednosti, jedinstvena u procesu konstituiranja većine", dodaje Pupovac.

15:00 "Ako ćemo imati mandatara, nacionalne manjine ne odlučuju o tome, ali mogu doprinijeti stabilnosti, a zajedno smo oko toga", istaknuo je Radin.

14:55 "Prvo, mi nismo tražili dodatno vrijeme, to da vam kažemo. Došli smo zajedno da bismo pokazali ono što smo oduvijek imali kao poziciju, usuglašene stavoe. Želimo vidjeti kako će ovaj dan završiti, hoće li ove dvije grupacije oći s usuglašenim prijedlogom. Ako da, vidjeti kakve su pretpostavke da u interesu političke stabilnosti otvorimo prostor za razgovore", kazao je Pupovac.



"Kad smo došli nije bilo usuglašenog, sada ga navodno ima. Mi oko toga nećemo stav imati u ovom trenutku, ne poznajemo ga, prvi put čujemo za to ime. Razgovarat ćemo, vidjet ćemo, da se ne promijeni do 18 sati. Čuli smo ime, pitajte Predsjednicu", dodao je Radin.

"Dajte nam da dišemo da donesemo ispravne stavove za korist sviju", ističe Radin.

"Došlo je jedno ime. Palo je iz nekog mobitela tijekom našem razgovora", dodaje.

14:15 Šestero zastupnika nacionalnih manjina, među kojima i Vladimir Bilek, Milorad Pupovac, Furio Radin, Veljko Kajtazi i Šandor Juhas, zajedno je stiglo na Pantovčak, ali, kao što je i najavljeno, bez Raškovića i Lekaj.

